La Subcomissió de Seguiment Normatiu, Prevenció i Solució de Conflictes de la Comissió Bilateral Generalitat-Estat, en la reunió duta a terme el dia 19 d'abril de 2011, ha adoptat l'Acord que es transcriu a continuació, d'acord amb el que estableix l'article 33.2 de la Llei orgànica del Tribunal Constitucional.
de la Subcomissió de Seguiment Normatiu, Prevenció i Solució de Conflictes de la Comissió Bilateral Generalitat-Estat en relació amb la Llei de Catalunya 22/2010, de 20 de juliol, del Codi de Consum de Catalunya.
La Subcomissió de Seguiment Normatiu, Prevenció i Solució de Conflictes de la Comissió Bilateral Generalitat-Estat, en la seva reunió feta el dia 19 d'abril de 2011, ha adoptat el següent Acord:
—1 De conformitat amb les negociacions prèvies mantingudes pel Grup de Treball constituït en compliment del previst en l'Acord de la Subcomissió de Seguiment Normatiu, Prevenció i Solució de Conflictes de la Comissió Bilateral Generalitat-Estat, de data 6 d'octubre de 2010, per a l'estudi i proposta de solució de discrepàncies competencials manifestades en relació amb l'article 252-4, apartats.2 i.3, de la Llei de 22/2010, de 20 de juliol, del Codi de Consum de Catalunya, ambdues parts les consideren resoltes en raó a la necessària comprensió de l'esmentat article de conformitat amb les competències assumides per la Generalitat de Catalunya i de les reservades constitucionalment a l'Estat i de conformitat als compromisos següents:
a) L'article 252-4 de la Llei de Catalunya 22/2010, estableix unes obligacions específiques per a un tipus de serveis que la Llei denomina bàsics.
Únicament als prestadors d'aquests serveis bàsics l'apartat.2 de l'esmentat precepte exigeix, en el moment de la contractació, facilitar una adreça física a Catalunya, on la persona consumidora pugui ser atesa de forma ràpida i directa respecte de qualsevol queixa o reclamació sobre el servei, sempre que l'atenció a la persona consumidora no es dugui a terme al mateix establiment on s'hagi contractat.
Únicament també als contractes de tals serveis bàsics, l'apartat.3 del mateix article exigeix informar del lloc on els usuaris poden tramitar les queixes o reclamacions davant el prestador del servei bàsic i del procediment per fer-ho.
b) Ambdues parts coincideixen a apreciar que, els serveis bàsics que defineix l'article 251-2 de la Llei de Catalunya 22/2010, de 20 de juliol, únicament podran quedar subjectes a l'obligació establerta en els apartats 2 i 3 de l'article 252-4 de l'esmentada Llei en la mesura que es corresponguin amb els serveis a què es refereixen els articles 2.2 i 13 de la Llei 17/2009, de 23 de novembre, sobre el lliure accés a les activitats de serveis i el seu exercici, de conformitat amb els termes previstos en la mateixa, i sens perjudici del disposat en les normes bàsiques estatals que fixen les condicions per a l'accés a les activitats de serveis i el seu exercici.
c) En raó a l'acord assolit ambdues parts coincideixen a considerar resoltes les discrepàncies manifestades en relació amb la Llei 22/2010, de 20 de juliol, del Codi de Consum de Catalunya.
—2 Comunicar aquest Acord al Tribunal Constitucional, abans del pròxim dia 26 d'abril de 2011, als efectes previstos a l'article 33.2 de la Llei orgànica 2/1979, de 3 d'octubre, del Tribunal Constitucional, així com inserir aquest Acord al Butlletí Oficial de l'Estat i al Diari Oficial de la Generalitat de Catalunya.
Vicepresident tercer i ministre de Política Territorial